Ruanda

La Repúbrica de Ruanda, o líquiamenti Ruanda (en kiñaruanda, Repubulika y'u Rwanda; oficialmenti, Rwanda), es un país d'África Central. Hazi arrayu con Uganda, Burundi, la Repúbrica Democrática del Congu i Tanzania. Es un país mu chicu assitiau ena región delos Grandis Lagus d'África i mu anombrau polos sus animalis salvagis (possimenti polos gorilas montesis), las sus cidais típicas i los bunitus paisagis naturalis que brinda la hechura montañosa'l país. Es conocíu tamién comu «Las nieblas d'África» i la «Tierra delos mil sierrus». 

Ruanda tien síu tradicionalmenti un país mu probi, peru dunus pocus d'añus pacá tien esprimentau una pula económica mu grandi. La huerça dela su puebración trebaja nel campu, nel setol del'agricoltura, enque enos añus últimus tien crecíu muchu'l setol dela minería i del visiteu.

En pesal deque muchas pressonas namas se recuerdin delas guerras, las matancias i los genocilius qu'arramplarun con Ruanda a caberus del siegru XX, ogañu'l país es, sigún organismus entrenacionalis, l'estau con más segurança de toa África, enque tamién ai que mental qu'es unu delos paísis con más presus del continenti.

Categoría:África